Det gav meget overraskende resultater, da Jobpatruljen tog turen omkring Thy og Mors, hvor det særligt var unge alkoholsudskænkere, der gav problemer. Jobpatruljen tager hvert år på landsrundtur for at undersøge forholdene for unge med fritidsjob, og i 200 af sådanne besøg på Thy og Mors førte syv af dem til politianmeldelser. Det skriver Limfjord Update. - Vi har haft Jobpatruljens indtil nu største andel af politianmeldelser, hvor tre af dem er i Thisted og fire til fem på Mors, siger lederen af Jobpatruljen Mads Guldhammer til Limfjord Update. Patruljen har i år haft særligt fokus på café- og restaurantbranchen, hvor det største problem er unge mennesker, der arbejder i lokaler og i tilfælde selv udskænker alkohol, hvilket strider med loven. - Vi kommer nogle steder, hvor vi er nød til at konstatere, at lovgivningen ikke bliver overholdt, siger Mads Guldhammer.

Opsummering:
Rekordmange politianmeldelser efter jobpatruljens besøg.